Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 850

6. évfolyam „B” tagozat Fejlesztési feladatok – Tananyag Zenei ismeretek, a hangszerkezelés fejlesztése – A dunántúli dialektus furulya dallamai (parlando rubato elõadású lírai dalok, ugrós táncdallamok, lassú és friss csárdás dallamok) a kistájak figyelembe vételével: – Somogy: Kelec József, Sándor László, – Tolna: Máté István. – Zala: Badacsonyi Lajos, Bíró István. – Baranya: Német Vince népzenei felvételei alapján. A dunántúli dialektus dallamai és játékmódja dudán: – Pusztasomorja: Sós Antal, – Berzence: Jankovics Imre, – Tótújfalu: Gvadányi Pál felvételei alapján. A dallamhangokat elválasztó kontrajáték dudán. Önálló tanulás felvételrõl, lejegyzés készítése. Furulyás dallamok értelmezése dudán. Tánc és ének kísérete. Ajánlott tananyag Juhász Zoltán: Furulyaiskola IV. – Dél–Dunántúl (Budapest 1992) Magyar Mûvelõdési Intézet – Népzenei Füzetek, szerk.: Eredics Gábor Magyar dudások CD Archív dunántúli duda és furulyafelvételek (MTA Zenetudományi Intézet, Néprajzi Múzeum) Követelmény Legyen képes – folyamatosan fejleszteni hangszerjátékát a tanév elõírásai szerint, – ének– és tánckíséretre, – a dunántúli dialektus dallamait furulyán és dudán is stílusosan, díszítve eljátszani, – repertoárját önállóan is fejleszteni, – tudásáról számot adni szólóban és hangszeres–énekes együttesben, táncegyüttes kíséreteként színpadon és táncházban is. Az év végi vizsga javasolt anyaga – Rubato pásztornóták, ugrósok, csárdás dallamok, dudanóták dudán a Dél–dunántúli játékmódban. Követelmények az alapfok évfolyamainak elvégzése után Az „A” tagozat végén A tanuló legyen képes – természetes hangszerkezelésre, – tiszta intonációra, – hangszerét önállóan behangolni, – a hang és hangszín kialakítására, díszítésére a hagyomány adta kereteken belül, – hangszeres népzenei darabok önálló megtanulására hangfelvételrõl, – énekes dallamok megformálására hangszerén az adott dialektus hagyományos elõadásmódján, – népzenei darabok értelmes, tagolt elõadására a ritmus, a hangsúlyok, az összetartozó és elkülönülõ hangok helyes felfogása révén, – táncrendek eljátszására. A tanuló rendelkezzék – az adott dialektus elõadói hagyományára épülõ rögtönzõ készséggel, zenei emlékezõtehetséggel, – a magyar nyelv és a népzene kapcsolatára épülõ ritmus– és hangsúlyozási készséggel, formaérzékkel, – a táncossal és énekessel való zenei kommunikáció képességével, – olyan szintû kottaismerettel, mely a népzenei darabok megtanulásakor segít. Ismerje – hangszere múltját, fajtáit, illetve változatait a magyar nyelvterület fontosabb vidékein. Tudjon – stílusosan díszített dudanótákat és aprájákat játszani, ismerje a kontrajáték szabályait, tudja használni az oktávlyukat, megfelelõen el tudja választani a dallam törzshangjait, tudjon táncot és éneket kísérni. A „B” tagozat végén (az „A” tagozat követelményein felül) A tanuló legyen képes – tudásáról számot adni szólóban és hangszeres–énekes együttesben színpadon is, – céltudatosan, önállóan gyakorolni, – hangszertechnikáját, repertoárját önállóan is fejleszteni. Ismerje – és alkalmazza a népzene elõadásmódjának jellegzetes hangszeres megoldásait– a különbözõ népzenei tájegységek (dialektusok) jellemzõ vokális és hangszeres dallamait, tánctípusait, táncait, az ezekhez kapcsolódó dallamanyagot és hangszeres zenét. Rendelkezzen a magyar és a szomszéd népek vokális, zenei és tánchagyománya táji, történeti tagozódásában való tájékozódáshoz szükséges népzenei, tánctörténeti, néprajzi, történelmi valamint kulturális ismeretekkel A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Duda fõtárgy („A” „B” tagozat) „A” tagozat: minimum 10 perc „B” tagozat: minimum 10 perc A vizsga tartalma „A” tagozat – Nógrádi dallamok és táncok (kondástánc, lassú és friss csárdás). – Dunántúli dallamok és táncok (ugrós, lassú és friss csárdás). „B” tagozat – Palóc dallamok és táncok (kondástánc, lassú és friss csárdás). – Csallóközi és szigetközi dudazene. – Dunántúli táncok és más dallamok. A vizsga értékelése – megfelelés az elõírt követelményeknek, – technikai felkészültség, – helyes testtartás, hangszertartás, – hangképzés, – intonáció, – a vibrato helyes alkalmazása, – hangszerkezelés, – díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességeik, teherbírásuk és szorgalmuk alapján jelentõs különbség alakulhat ki. Ez a különbség a továbbképzõ évfolyamokon egyéb elfoglaltságaiktól, gyakorlási idejüktõl, érdeklõdési körüktõl függõen tovább növekedhet. Zenetanulásuk iránya és célja is eltérhet; vagy az egyéni hangszertudás tökéletesítése, vagy a kamarazenei, illetve zenekari játék fejlesztése kerül elõtérbe.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes